એક ખેડૂતને એક સાચક નામનો દીકરો હતો . દીકરો માંડ ત્રણેક વરહનો થયો હશે એટલામાં એની મા તળાવે લૂગડાં ધોવા ગઈ હતી ત્યારે જ્યારે એ લૂગડાં ધોઈ રહી હતી ત્યારે એક મઘર તેને પાણીમાં ખેંચી ગયો . અને આ રીતે તેનો અંત આવ્યો . દીકરો સાચક મા વગરનો અને સાચક નો બાપ બાયડી વગરનો થયો . સાચકના બાપ રામને એના સગાવહાલાએ બીજું ઘર કરી લેવા ઘણો સમજાવ્યો પણ રામ બીજી બાયડી પરણવા માગતો નોતો . એ લોકોને જવાબ આપતો કે નવી મા મારા સાચકને કદી પ્રેમ ન આપી શકે અને હું બાયડી સાચકને ધમકાવતી હોય તો પણ હું એને કંઈ કહી ન શકું .એટલે હું મારા વ્હાલા સાચકને માનો પ્રેમ પણ હું આપીશ . ગામના ગોર પાસે સાચકના જન્માક્ષર કઢાવ્યા . ગોરબાપાએ કીધું કે સાચક બહુ કર્મી થશે પાંચ માણસમાં પુછાય એવો થશે . પણ એના ઉપર એક મોટી ઘાત છે . બીજી વાત ગોર મહારાજે એ કરીકે જો સાચક 24 વરસની ઉમરનો થાય ત્યાં સુધી લગ્ન ન કરે અને બ્રહ્મચર્ય પાળે તો એ પાટુ મારીને પાતાળ માંથી પાણી કાઢે એવો મહા બળવાન થાય . રામે નક્કી કર્યું કે સાચક 24 વરસની ઉમરનો થાય પછીજ લગ્ન કરવાં જોકે એની સગાઈ સારા કુટુંબની સ્વરૂપવાન અને લાગણી શીલ છોકરી સાથે થઇ ગઈ હતી . છોકરીના માબાપે લગ્ન કરવાનું દબાણ કર્યું એટલે 23 વરસની ઉમરનો સાચક થયો એટલે લગ્ન કરી લેવા પડ્યા . પણ રામે નક્કી કર્યું કે સાચક 24 વરસની ઉમરનો ન થાય ત્યાં સુધી દીકરા વહુને એકાંતમાં ભેગાંથવા ન દેવાં એટલે વહુ ઘરમાં સુવે રામ ઘરના ઉંબરામાં આડો ખાટલો રાખીને સુવે , અને સાચક ઓસરીમાં દુર સુવે એક વખત સાચકે લાંબી લાકડી લઈને બાપ સુતો હતો એના ઉપર થઈને લાકડી ઘરમાં ઘાલી અને લાકડી ઉપર વહુને બહાર લઇ લીધી બાપે જોઈ લીધું અને દીકરાની શક્તિ ઉપર વારી ગયો . અને બાપે પછીથી આંખ આડા કાન કરી નાખ્યા અને જેમ ચાલતું હતું એમ ચાલવા દીધું , આમને આમ સાચક 24 વરસનો ભડ ભાદર જુવાન થઇ ગયો . અને પછી તો બન્ને જણાં છૂટથી હળવા ભળવા લાગ્યાં . બપોરે દરરોજ વહુ ધની ભાત લઈને ખેતરે સાચકને ભાત આપવા જાય અને બન્ને સાથે જમે . રાતના બંને જણાં આનંદ મંગળની વાતો કરે એક રાતે રામે વાતો સાંભળી વાતો એવી ચાલતી હતી , કે એક બીજા એવું કહેતાં હતાં કે આપને એકબીજા વગર રહી શકતા નથી . ન કરે નારાયણ અને આપણાં બેમાંથી એકનું મૃત્યુ થાય તો વિયોગના દિવસો કાઢવા દોહ્યલા થઇ પડે એમ છે . અને ભીંતો અને કરા કંઈ ભેગા નથી પડતા હોતા . , સાચક બોલ્યો કે જો તું મરીજા તો હું પળનો પણ વિચાર કર્યા વિના તુર્તજ આપ ધાત કરિને મારો પ્રાણ તજી દઉં . અને એવી રીતે જો તું મરીજા તો હું તારી પાછળ સતી થઇ જાઉં .